**1.** v súvislosti s utváraním okrskových volebných komisií pre zabezpečenie hlasovania a sčítania hlasov v referende vyhlásenom na sobotu 21. januára 2023 upozorňujeme, že **právo delegovať člena a náhradníka do     volebnej komisie majú do štvrtka 24. novembra 2022:**

a)      **politické strany a politické hnutia (ďalej len „politické strany**“) **zastúpené v Národnej rade Slovenskej republiky na základe výsledkov ostatných volieb vykonaných 29. februára 2020** a

b)      **petičný výbor za referendum.**

Z uvedeného je zrejmé, že na delegovanie podľa písmena a) je oprávnených týchto **šesť politických strán**:

**Sloboda a Solidarita,**

**SME RODINA,**

**ZA ĽUDÍ,**

**OBYČAJNÍ ĽUDIA a nezávislé osobnosti (OĽANO), NOVA, Kresťanská únia (KÚ), ZMENA ZDOLA,**

**SMER - sociálna demokracia,**

**Kotlebovci - Ľudová strana Naše Slovensko.**

Osobou určenou pre styk s orgánmi verejnej správy v prípade petičného výboru za referendum, a teda **osobou oprávnenou podpísať oznámenie o delegovaní** **člena a náhradníka** do okrskovej volebnej komisie **v mene petičného výboru za referendum** je: p. **Mgr. Igor Melicher.**